Выпускнік факультэта прыродазнаўства 2009 г. Павел Аляксандравіч Радкевіч, які зараз працуе педагогам-арганізатарам ДУА “Сярэдняя школа №30 г. Мінска” расказаў, як праца ў органах студэнцкага самакіравання спрыяла яго далейшай паспяховай педагагічнай дзейнасці. П.А.Радкевіч з’яўляецца пераможцам гарадскога конкурсаў прафесійнага майстэрства “Сталічны настаўнік – сталічнай адукацыі” (2011), “Мінскі майстар-2011”, лаўрэатам прэміі Мінгарвыканкама (2013 − 2014 гг.). Павел Аляксандравіч прапанаваў праводзіць сумеснае з СШ №30 навучанне лідараў самакіравання, прыцягваць да праектнай дзейнасці маладзёжную палату пры Мінскім гарадскім Савеце дэпутатаў, больш актыўна далучаць студэнтаў малодшых курсаў у органы самакіравання.